## 1. 1 KAJ JE STATISTIKA

Statistika je veda, ki preučuje \_\_\_\_\_\_\_\_\_\_\_\_\_\_\_\_ (množične/občasne) pojave.

Naštejmo nekaj množičnih pojavov:

* ocenjevanje dijakov,
* branje knjig dijakov,
* smučanje v Sloveniji,
* serijska proizvodnja določenega izdelka.

Pri vsakem od množičnih pojavov želimo izvedeti kaj \_\_\_\_\_\_\_\_\_\_\_\_\_\_\_ (posebnega/zanimivega). Pri ocenjevanju dijakov ocenjujemo \_\_\_\_\_\_\_\_\_\_\_\_\_ (simpatičnost/znanje) posameznega dijaka, iz zbranih podatkov pa želimo povzeti znanje \_\_\_\_\_\_\_\_\_\_\_\_\_\_ (celotnega/ciljnega) oddelka, primerjati znanje med \_\_\_\_\_\_\_\_\_\_\_\_\_\_ (spoloma/objekti), med oddelki ...

Statistika ima kot veda svoja \_\_\_\_\_\_\_\_\_\_\_\_ (pravila/prepričanja), postopke in metode.

Glavne naloge statistike so:

* zbiranje, kodiranje, čiščenje \_\_\_\_\_\_\_\_\_\_\_\_\_\_\_\_\_\_\_ (podatkov/prostorov);
* \_\_\_\_\_\_\_\_\_\_\_\_\_\_\_\_\_\_ (urejanje/vzdrževanje) in razvrščanje podatkov;
* \_\_\_\_\_\_\_\_\_\_\_\_\_\_\_\_\_\_\_ (grafično/barvno) prikazovanje podatkov;
* povzemanje podatkov in sprejemanje \_\_\_\_\_\_\_\_\_\_\_\_\_\_ (zaključkov/odločitev).

## 1. 2 GLAVNE NALOGE STATISTIKE

Osnovne pojme statistike bomo razložili na zgledu, ki nam bo v pomoč do konca poglavja o statistiki.

ZGLED

Na šoli so želeli raziskati gibalne sposobnosti dijakov 1. letnika v letu 2011/2012. Zanimalo jih je:

Ali so fantje boljši pri dviganju telesa kot dekleta?

Ali so fantje boljši v skoku v daljino z mesta kot dekleta?

Ali obstaja povezanost med dolžinami skokov v daljino z mesta in časi teka na 60 m?

Ali imajo dekleta boljšo telesno držo kot fantje?

Ker je vseh dijakov v prvem letniku 145, niso uspeli testirati vseh, zato so \_\_\_\_\_\_\_\_\_\_\_ (naključno/rutinsko) izbrali 29 dijakov. Da bi lahko poiskali odgovore na vprašanja, so pri vsakem izmerili dolžino skoka v daljino z mesta (v m), čas teka na 60 m (v sekundah) in število dvigov trupa v 1 minuti. Pri vsakem so zapisali tudi spol in ocenili držo telesa (slaba, dobra, odlična).

Na šoli so želeli raziskati gibalne sposobnosti množice vseh dijakov prvega letnika, ki jo imenujemo populacija. Vsak dijak predstavlja eno statistično enoto.

**2. naloga**: Pred številkama zapišite ustrezni črki, da bodo rešitve prikazovale pravilne rešitve.

|  |  |  |  |  |
| --- | --- | --- | --- | --- |
|  | Številka | Pojem | Črka | Konkretna oblika pojma |
|  | 1 | Populacija | A | Učenje |
|  | 2 | Statistična enota | B | Dijak |
| XXXXX | XXXXXX | XXXXXXXXXXXXXXXXXXXXXXXXXXXXX | C | Gibalne sposobnosti množice vseh dijakov prvega letnika |

**3. naloga**: Obkrožite pravilen odgovor

Koliko statističnih enot obsega populacija v zgledu?

a. 90

b. 145

c. 30